Ritratt: Jo Hilton fuq Unsplash .td_uid_2_60410c8d750be_rand.td-a-rec-img{text-align:left}.td_uid_2_60410c8d750be_rand.td-a-rec-img img{margin:0 auto 0 0} Diversi stakeholders, fosthom il-Gvern, l-istazzjon nazzjonali, kif ukoll organizzazzjonijiet li jaħdmu favur l-inklużjoni ta' persuni b'xi tip ta' diżabilità, qalu waqt diskussjoni, li x-xandir fil-futur irid ikun iżjed inklussiv għal persuni b'diżabilità. Il-Ministru fl-Uffiċċju tal-Prim Ministru Carmelo Abela qal li l-kwalità ta' xandir aħjar mhux biss hi l-kwalità teknika iżda l-prinċipju li l-programmi li jixxandru jaslu għand kulħadd, inkluż dawk il-persuni li għandhom nuqqas ta' abilità fiżika. Stqarr ukoll li x-xewqa tiegħu hi li jkun hemm rappreżentanza u parteċipazzjoni akbar ta' persuni b'diżabilità fil-midja, inkluż persuni neqsin mis-smigħ. Mill-2019 22 student itemmu kors fil-lingwa tas-sinjali f'Għawdex F'dan ir-rigward, il-Ministru Abela aċċenna għall-fatt li fejn tidħol il-leġiżlazzjoni sar pass 'il quddiem, meta f'Marzu tal-2016, il-Parlament Malti approva l-Abbozz ta' Liġi li jiddikjara li l-Lingwa tas-Sinjali Maltija għandha titqies bħala lingwa uffiċjali ta' Malta u li din għandha tiġi użata u żviluppata. Carmelo Abela temm jgħid li l-użu aktar wiesa' tas-sottotitli fil-media u fix-xandir huwa kunċett li għandu jiġi mwessa', biex b'hekk jintlaħqu aktar nies, fosthom dawk il-persuni neqsin mis-smigħ, bl-ideal li dawn jibdew isiru r-regola u mhux l-eċċezzjoni. "Kull diżabilità li ma tkunx trattata twassal għal esklużjoni" Fl-istess diskussjoni, il-Ministru għall-Inklużjoni u l-Kwalità tal-Ħajja Julia Farrugia Portelli semmiet kif fil-ħajja kull forma ta' diżabilità, jekk ma tkunx trattata, twassal għal xi forma ta' esklużjoni. Il-Ministru rrimarkat li minkejja li żdied l-użu tal-lingwa tas-sinjali xorta għadha teżisti sfida kbira li trid tkun affaċjata fil-qasam tax-xandir. Semmiet kif l-istakeholders li kienu preżenti waqt id-diskussjoni, uħud minnhom li huma nfushom persuni neqsin mis-smigħ, spjegaw fejn għandna mmorru biex ix-xandir ikun verament inklussiv, mhux neċessarjament bil-preżenza biss tas-sottotitli, imma b'diversi modi oħrajn li jistgħu jiġu applikati fil-mezzi tax-xandir lokali. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60410c8d7537b_rand.td-a-rec-img{text-align:left}.td_uid_3_60410c8d7537b_rand.td-a-rec-img img{margin:0 auto 0 0}